માનવમિત્ર,જૂનાગઢ:જૂનાગઢ જિલ્લાના ખેડૂતોના વિવિધ પ્રશ્નોને લઇને આજે જૂનાગઢ જિલ્લા કોંગ્રેસ સમિતીએ જિલ્લા કલેકટર સૌરભ પારધીને આવેદનપત્ર આપ્યું હતું. મુખ્યમંત્રી વિજયભાઇ રૂપાણીને સંબોધીને અપાયેલા આવેદનમાં જણાવાયું હતું કે જિલ્લામાં કેરીનો પાક નિષ્ફળ ગયો છે. જયારે કપાસના પાકનો વિમો અત્યંત નજીવી રકમમાં મળ્યો હોય છતાં ન મળ્યા સમાન છે. આ ઉપરાંત જે ખેડૂતોએ પોતાની મગફળી ટેકાના ભાવે સરકારને વેંચી છે તેના પણ નાણાં બે - ત્રણ મહિના બાદ મળે છે.